**Obec Valaliky**

Obecný úrad Valaliky, Poľná 8, 044 13 Valaliky , okres Košice - okolie

Obec Valaliky, zastúpená starostom obce Ing. Štefanom Petríkom, v zmysle § 4 ods. 1 zákona č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov a v znení § 5 zákona č. 552/2003 Z. z. o výkone práce vo verejnom záujme

vyhlasuje dňom **01.08.2024**

**výberové konanie**

**na obsadenie funkcie riaditeľa Základnej umeleckej školy, Kostolná 10, 044 13 Valaliky**

**s predpokladaným nástupom od 1.11.2024**

**Predpoklady a požiadavky** na výkon pracovnej činnosti riaditeľa základnej umeleckej školy v zmysle zákona č. 138/2019 Z. z. o pedagogických zamestnancoch a odborných zamestnancoch a o zmene a doplnení niektorých zákonov (ďalej len zákon č. 138/2019 Z. z.) a v zmysle vyhlášky č. 173/2023 Z. z. o kvalifikačných predpokladoch pedagogických zamestnancov a odborných zamestnancov (ďalej len vyhláška č. 173/2023 Z. z. ) a podľa zákona č. 596/2003 Z. z. o štátnej správe v školstve a školskej samospráve (ďalej len zákon č. 596/2003 Z. z.):

* kvalifikačné predpoklady na výkon pracovnej činnosti v príslušnej kategórii a podkategórii podľa zákona č. 138/2019 Z. z. a vyhlášky č. 173/2023 Z. z., kvalifikačné predpoklady na výkon pracovnej činnosti pedagogického zamestnanca (§ 10 ods. 1 zákona č. 138/2019 Z. z.) v kategórii učiteľ (§ 19 písm. a) zákona č. 138/2019 Z. z.) a podkategórii učiteľ základnej umeleckej školy (§ 20 ods. 1 písm. e) zákona č. 138/2019 Z. z.), najmenej vyššie odborné vzdelanie (§ 11 ods. 1 písm. c) zákona č. 138/2019 Z. z.) a získal vyžadovaný stupeň vzdelania v príslušnom odbore vzdelávania alebo študijnom odbore a v príslušnom študijnom programe (§ 12 ods. 1 zákona č. 138/2019 Z. z.),
* splnenie podmienky zaradenia do kariérového stupňa samostatný pedagogický zamestnanec,
* zdravotná (telesná a duševná) spôsobilosť na vykonávanie pracovnej činnosti riaditeľa ZUŠ podľa § 16 ods. 1 a ods. 2 zákona č. 138/2019 Z. z.,
* ovládanie štátneho jazyka podľa § 17 zákona č. 138/2019 Z. z.,
* bezúhonnosť v zmysle § 15, § 15a a § 15b zákona č. 138/2019 Z. z.,
* najmenej 5 rokov výkonu pedagogickej činnosti ku dňu uskutočnenia výberového konania podľa § 3 ods. 5 zákona č. 596/2003 Z. z.

**Zoznam požadovaných dokladov:**

1. Prihláška do výberového konania.
2. Doklad o najvyššom vzdelaní na výkon pracovnej činnosti pedagogického zamestnanca v príslušnej kategórii a podkategórii (overená kópia).
3. Štruktúrovaný profesijný životopis.
4. Písomný návrh koncepcie rozvoja školy.
5. Potvrdenie o zdravotnej spôsobilosti na výkon funkcie riaditeľa ZUŠ.
6. Potvrdenie o dĺžke výkonu pedagogickej činnosti (minimálne 5 rokov pedagogickej činnosti).
7. Čestné vyhlásenie o neodvolaní z funkcie riaditeľa školy v zmysle § 3 ods.7 písm. a), c) a e) a ods. 8 písm. c) zákona č. 596/2003 Z. z..
8. Čestné vyhlásenie uchádzača o bezúhonnosti, o skutočnosti, že voči jeho osobe nie je vznesené obvinenie a o skutočnosti, že na jeho osobu nie je podaná obžaloba podľa § 15a zákona č. 138/2019 Z. z..
9. Čestné vyhlásenie o spôsobilosti na právne úkony.
10. Čestné vyhlásenie o pravdivosti všetkých údajov uvádzaných v prihláške a v prílohách.
11. Súhlas uchádzača so spracovaním osobných údajov za účelom výberového konania v zmysle zákona č. 18/2018 Z. z. o ochrane osobných údajov a o zmene a doplnení niektorých zákonov.

**Ďalšie požiadavky:**

* manažérske a komunikačné schopnosti,
* znalosť práce na PC.

**Ďalšie informácie:**

Osobné údaje uchádzačov budú spracované za účelom vykonania výberového konania na funkciu riaditeľa školy. Rozsah spracovania je na základe § 13 ods. 1 písm. b) zákona č. 18/2018 Z. z. o ochrane osobných údajov a o zmene a doplnení niektorých zákonov. Bližšie informácie nájdete na internetovej stránke Ministerstva vnútra SR v časti „Ochrana osobných údajov“.

**Platové podmienky:**

V zmysle zákona č. 553/2003 Z. z. o odmeňovaní niektorých zamestnancov pri výkone práce vo verejnom záujme a o zmene a doplnení niektorých zákonov v znení neskorších predpisov.

**Uzávierka prijímania prihlášok, dátum a miesto podania:**

Prihlášku a požadované doklady je potrebné doručiť **30.8.2024** do 10:00 hod. na adresu:

Obec Valaliky

Obecný úrad Valaliky

Poľná 8

044 13 Valaliky

Uzavretú obálku označte: „**Výberové konanie - riaditeľ Základnej umeleckej školy, Kostolná 10, Valaliky“ „Neotvárať!“**

**Vyhlasovateľ výberového konania** si vyhradzuje právo nezaradiť do výberového konania uchádzačov, ktorí nespĺňajú požadované podmienky. Prihlášky zaslané po termíne, nebudú zaradené do výberového konania. Rozhodujúci je dátum podania na poštovej pečiatke.

Uchádzačom, ktorí splnia podmienky, bude termín a miesto výberového konania oznámený písomne, najmenej 7 dní pred jeho konaním.

..........................................

Ing. Štefan Petrík

starosta obce